
טקסט הדף



 חוץ הוא ואי נזיר לחם נזיר בשחיטת איל הוא דקדיש אמר ליה רבי חייא שבה היה מודד לחביתי כהן גדול רביעית שמן לכל חלה וחלה קרי עליה {ישעיה מו-יא} מארץ מרחק איש עצתי: חצי לוג מה היה משמש: יתיב רבי וקא קשיא ליה חצי לוג למה נמשח אי סוטה וכי חולין הוא דצריכי לקדושי {במדבר ה-יז} מים קדושים כתיב אי תודה לחמי תודה בשחיטת תודה הוא דקדשי אמר ליה ר' שמעון ברבי שבו היה מחלק חצי לוג שמן לכל נר ונר אמר לו נר ישראל כך היה אמר רבי יוחנן אמר רבי נר שכבתה נידשן השמן נידשנה הפתילה כיצד עושה מטיבה ונותן בה שמן ומדליקה יתיב רבי זריקא וקא מיבעיא ליה כשהוא נותן בה שמן כמדה ראשונה או כמו שחסרה אמר רבי ירמיה פשיטא דכמדה ראשונה דאי כמה שחסרה מנא ידעינן מאי חיסר וכי תימא דמשער ליה א''כ שבע מדות נפיש להו מדות טובא קרי עליה {תהילים מה-ה} והדרך צלח רכב על דבר אמת וענוה צדק איתמר נמי אמר רבי אבהו אמר ר' יוחנן ואמרי לה אמר רבי אבא אמר רבי חנינא אמר רבי נר שכבתה נידשן השמן נידשנה הפתילה כיצד עושה מטיבה ונותן בה שמן כמדה ראשונה ומדליקה אמר רב הונא בריה דרב יהודה אמר רב ששת נר שבמקדש של פרקים הוה קסבר כי כתיב {שמות כה-לט} ככר ומקשה אמנורה ונרותיה כתיב כיון דמיבעיא הטבה אי לאו דפרקים הוי לא הוה מטייבא ליה מיתיבי כיצד עושה מסלקן ומניחן באוהל ומקנחן בספוג ונותן בהן שמן ומדליקן הוא דאמר כי האי תנא דתניא חכמים אומרים לא היו מזיזין אותה ממקומה מכלל דאיבעיא ליה לאוזוזה מצי מזיז לה אלא אימא לא היתה זזה ממקומה ומאן חכמים ר' אלעזר הוא דתניא רבי אלעזר ברבי צדוק אומר כמין טס של זהב היה לה על גבה כשהוא מטיבה דוחקו כלפי פיה כשהוא נותן בה שמן דוחקו כלפי ראשה ובפלוגתא דהני תנאי דתניא מנורה ונרותיה באות מן הככר ואין מלקחיה ומחתותיה מן הככר ר' נחמיה אומר מנורה היתה באה מן הככר ולא נרותיה ומלקחיה ומחתותיה באות מן הככר במאי קא מיפלגי בהאי קרא דתניא {שמות כה-לט} ככר זהב טהור יעשה אותה למדנו למנורה שבאה מן הככר מנין לרבות נרותיה תלמוד לומר {שמות כה-לט} את כל הכלים האלה יכול שאני מרבה אף מלקחיה ומחתותיה תלמוד לומר אותה דברי רבי נחמיה קשיא דרבי נחמיה אדרבי נחמיה תרי תנאי ואליבא דרבי נחמיה ר' יהושע בן קרחה אומר מנורה באה מן הככר ואין מלקחיה ומחתותיה ונרותיה באה מן הככר ואלא מה אני מקיים את כל הכלים האלה שהיו כלים של זהב זהב בהדיא כתיב בו {שמות כה-לז} ועשית את נרותיה שבעה והעלה את נרותיה והאיר אל עבר פניה ומלקחיה ומחתותיה זהב טהור לא נצרכא אלא לפי נרות ס''ד אמינא הואיל ופי נרות אשחורי משחר התורה חסה על ממונן של ישראל 

רש"י



 והלא בחוץ היו. כל מעשיו בשער נקנור ולא בעזרה: ואי בשביל רביעית שמן של נזיר שיתקדש השמן בכלי שרת וע''י השמן שהיה נבלל בלחם יהא הלחם מתקדש בשביל כך לא היה צריך דלחם נזיר בשחיטת איל מתקדש: רביעית שמן לכל חלה וחלה. היה נותן רביעית משום דהוו שלשה לוגין שהם שנים עשר רביעיות והיינו דאמר במתני' לוג ומחצה בבוקר שהן ששה רביעיות: מארץ מרחק איש עצתי. שר' חייא עלה מבבל לא''י: אי לחצי לוג של מי סוטה חוץ הוא. שהיה משקה אותה בחוץ בשער נקנור ולא היה צריך להכניס המים בעזרה ולקדשם בכלי: אי למדוד בו חצי לוג שמן לתודה. כדי שיתקדש השמן ויתקדשו החלות אגב השמן לכך לא צריך דלחמי תודה וכו': נר ישראל כך היה. שקילסו שיפה השיבו: נר שכבתה. בחצי הלילה או קודם אור היום: נדשן השמן נדשנה הפתילה. האי נדשן השמן לאו דווקא אלא הכי קאמר כשם שהפתילה שכבתה אין לה תקנה שהרי היא כדשן כך השמן שנשאר בנר הרי הוא כדשן ואין לו תקנה הואיל ונדשנה הפתילה נדשן השמן: כיצד הוא עושה מטיבה. שמשליך כל מה שבנר לחוץ ונותן בה שמן ופתילה אחרת ומדליקה: כמדה ראשונה. חצי לוג כמו שנתן מתחלה או כמה שחסרה במה שזורק לחוץ: נפישי להו מדות טובא. לשער כמה חסר הא לא ודאי אלא כמדה ראשונה היה נותן בה ולמחר כשמכבה המזרחית מכבה נמי זו: והדרך צלח רכב על דבר אמת. כלומר הצלחה הוא שהשבתני דבר אמת כזה: נר של מקדש. נרות הקבועים במנורה שמדליק בהן שקורין קרושוליי''ש: של פרקים היה. של חליות לא שהיה יכול ליטלן אלא מן המנורה עצמה היו הנרות כדכתיב מקשה אלא היינו של פרקים שהיו קנים שבהם הנרות קבועים דקים הרבה והיה יכול לכופפן ולהטותן למטה בשעת הטבה ולהשליך הדשן חוץ ולזוקפה בשעת הדלקה. ע''א של פרקים שהנרות היו קבועות במנורה אבל היה כסוי שלהן כסוי מלמעלה כמין טס שהיה יכול ליטלו כל שעה שירצה והיינו של פרקים אמנורה ואנרות כתיב (שם) נרותיה קרי למקום הנחת השמן וזהו ודאי הוה מקשה וכיון דבעיא הטבה אי לא דהוי הכיסוי של פרקים שיכול לסלקו לא מתייטבנא והיינו חכמים וכדמתרץ לה לקמן וכן כולה. כ''ש: קסבר כי כתיב ככר ומקשה אמנורה ונרותיה כתיב. שהמנורה והנרות היו מחתיכה אחת וכיון דבעי הטבה אי לאו דשל פרקים היתה שהיה יכול לכופפה ולנטות ולזוקפה ולפנות את הדשן לא הוות מתייטב: מסלקן. הנרות בשעת הטבה מן המנורה ומניחן באהל אלמא דלא היתה מקשה אלא של פרקים ממש היתה: רב הונא דאמר כי האי תנא חכמים אומרים לא היו מזיזין אותה לנר מן המנורה. דמחוברים היו במנורה: מצי לאוזוזה. א''כ לא הוה ליה מקשה: לא היתה הנר זזה ממקומה. דמקשה היתה: טס של זהב היתה על גבה. על כל נר ונר כעין כסוי כאותן שעשויין מלבנים ובהאי טס לא עביד כלום אלא כמין כסוי הוא שמכסה את הנר מקום שפתילה דולקת: דוחקו. לטס שעל גבי הנר כלפי פיה ודולפת השמן לחוץ וכשהוא נותן בה השמן ורוצה לזוקפה דוחק לטס שעל גבי הנר כלפי ראשה וזוקפה אבל לא היה מזיזה ממקומה: נרותיה באות מן הככר. שאף הן מקשה והיינו כרב ששת דאמר ככר ומקשה אמנורה ואנרותיה כתיב ר' נחמיה אומר אין נרותיה באות מן הככר אלא שהיו מחוברין במנורה והיינו כי האי תנא דאמר מסלקן ומניחן: תלמוד לומר אותה. דמנורה ונרותיה דכולה חדא היא באות מן הככר ולא מלקחיה ותנא קמא דפליג עליה דרבי נחמיה דריש לקרא הכי ככר זהב טהור יעשה אותה למדנו למנורה וכו' יכול שאני מרבה אף נרותיה ומלקחיה וכו' תלמוד לומר אותה ולא נרותיה כדדריש ליה רבי יהושע בן קרחה לקמן: קשיא דרבי נחמיה לדרבי נחמיה. דלעיל אמר ואין נרותיה באות מן הככר והכא אמר לרבות נרותיה: לפי נרות. במקום שהפתילה דולקת: וליעבד זהב כל דהו. לאותם פי נרות ולא ליבעו זהב טהור קא משמע לן דצריך זהב טהור: 

רש"י מכ''י רבינו בצלאל אשכנזי ז''ל חוץ הוא. מחוץ למחנה היו מטהרין את המצורע ולמה להו לקדושי: ואי נזיר. שמקדש רביעית ללחמי נזיר: לחם בשחיטת איל הוא דקדיש. ולא בשמן כדאמרי' בפ' התודה למה ליה לשמן כלי שרת הא לאחר אפייתו [לא קדוש] הוא עד שחיטת האיל: רביעית שמן לכל חלה וחלה. דשש חלות היו בבוקר ולוג ומחצה שמן היינו רביעית לכל חלה: מארץ מרחק. ר' חייא עלה מבבל כדאיתא בפ''ק דסוכה: חצי לוג למה נמשח אי לחצי לוג מים דסוטה חולין הוא. בתמיה וכי חולין הם המים שיהא צריך לקדשן: והא מים קדושים כתיב. דאמרינן בספרי אין מים קדושים אלא שנתקדשו בכיור אלמא כבר קדשו להו: ה''ג חצי לוג למה נמשח אי סוטה חולין הוא מים קדושים כתיב אי תודה כו': נדשן השמן. כלומר נתמלא [שמנו] מדשן הפתילה אינו יכול להדליקו עד שמדשנו: כמדה ראשונה. חצי לוג: אי כמה שחסרה. כלומר אותה מדה שהשליך לחוץ: דמשער ליה. קודם שישליכנה יתנהו במדה אחת: א''כ כו' והדרך. וחידודך כלומר מחודד אתה דהכי דרשינן במסכת [שבת ס''ג ע''א] והדרך צלח רכב אלו שני תלמידי חכמים שמחדדין זה את זה בהלכה: על דבר אמת. שיפה (צערתני) [השבתני]: נר של מקדש. נרות של מנורה שבהן נותנין את השמן והפתילה: של פרקים. של חוליות לא של חוליות ממש שיוכל לפורקן ולסלקן מן המנורה אלא שיכול לכופפה למטה ולזוקפה במקומה ובלעז פליירי': קסבר כי כתיב ככר ומקשה. דמשמע מחתיכה אחת יעשה הכל: אמנורה ונרותיה. הנרות הם מחוברים בה מאותה חתיכה עצמה ואין יכול לסלקן בשעת הטבה לגרוף את הדשן ואי לאו דמפרקא הואי שיכול לכופפה לא היה מתטייבה יפה: מסלקן. לנרות מן המנורה: ומניחן באהל. במקדש: ומקנחו בספוג כו'. אלמא מקשה לאו אנרות קאי דאין באות מאותה חתיכה ויכול לסלקן: מצי מזיז לה. בתמיה ואי הוה מצי מזיז לה אמאי לא הוה מזיז לה לקנחה יפה יפה: אלא אימא לא היתה זזה. שאין יכול לסלקה: על גבה. [על כל] נר לכסויי והנר היתה ארוכה כמין ספינה קטנה: כשהוא מטיבה. לנר דוחק לטס כלפי פיה והנר מתגלה וכופפה הנר למטה: וכשהוא נותן בה שמו. לאחר שזקפה בתחלה דוחק את הטס: כלפי ראשה. ראש שהוא מחובר למנורה והטס היה מנוקב באמצע ונגד הנקב נותן את השמן לתוך הנר. פיה מקום שהוא הפתילה: 

תוספות



 אי לסוטה חולין הוא. בתמיה וכי חולין הוו המים שיהא צריך לקדשן והא מים קדושים כתיב (במדבר ה) ואמרינן בספרי אין קדושים אלא שנתקדשו בכיור אלמא כבר קדשו להו וא''ת והא פרישית בפ''ק (לעיל ח.) דאחר שנתקדשו בכלי שרת לא משימינן להו בכלי חול משום דמיגניא מילתא וי''ל דהני מילי בדבר הקרב למזבח: נר ישראל כך היה. כאן ובפ' שני דערכין (דף י.) קרי ליה נר ישראל גבי מעשה ועשה רבי תשעה חסירין ונראה חודש בזמנו ומפרש הרב רבינו חיים משום דאיירי במידי דאורה כגון הכא בנרות והתם בלבנה: נר של מקדש של פרקים הוה. ולא של חוליות שיוכל לסלקה והא דאמרינן בפרק במה מדליקין (שבת דף כב.) והא הכא כיון דקביעי נרות לא סגי דלא משקל ואדלוקי היינו כמ''ד של פרקים: מכלל דאי בעי לאוזוזי מצי מזיז לה. וכי תימא אין הכי נמי דשל חוליות היה א''כ טוב היה שיסלק לגמרי כדי שיקנח יפה: 

רבינו גרשום

רביעית למה נמשח בשמן המשחה אי בשביל רביעית מים של מצורע והלא בחוץ היוא)וכ"ה ברש"י אבל הדבר מתמיה דטהרת מצורע בדם הצפור היה מחוץ למחנה וכדכתיב בהדיא בקרא וכ"ה באמת ברשי בכ"י כאן ודברי רבינו ורש"י ז"ל שלפנינו צ"ע. כל מעשיו בשערי ניקנור ולא בעזרה אי לרביעית שמן של נזיר לחם נזיר שבלול בשמן בשחיטת איל מתקדש הלחם ולא היה צריך לרביעית לקדש השמן:



מארץ מרחק שמבבל היה ר' חייא אי לחצי לוג של סוטה חוץ הוא. כלומר בחוץ היה משקה אותה בשערי נקנור ולא היה צריך להכניס המים לפנים שיקדשו:



ומספקא הא מילתא לרבנן משום דכתיב מים קדושים:



ועוד דתנן (אין) [דהיו] אומרים הוציאוה שלא תטמא העזרה:



אמר לו נר ישראל קילסו כן שיפה אמר:



נר שכבתה בחצי הלילה או קודם היום:



נדשן השמן נידשנה הפתילה. כלומר כמו שהפתילה שכבתה אין לה תקנה שהרי היא כדשן כך השמן הנשאר בנר הרי הוא כדשן ואין לו תקנה:



כיצד עושה מטיבה ומשליך כל מה שבנר לחוץ ונותן בה שמן אחר ומדליקה:



כמדה הראשונה חצי לוג או כמה שחסרה כאותו שזרק לחוץ:



קרי עליה והדרך צלח רכב על דבר אמת וענוה צדק כלומר שמחדודו ומפלפולו הורה יפה:



נר שבמקדש. נרות של מנורה. של פרקים הוו לא של פרקים ממש מן אברים אלא מן המנורה עצמה היו הנרות כדכתיב מקשה אלא היינו של פרקים שהיו דקים הרבה והיה יכול להטותן למטה בשעת הטבה ולזוקפן בשעת הדלקה:



כיצד עושה מסלקן הנרות מן המנורה אלמא שלא היו מקשה. רב הונא דאמר כי האי תנא חכמים אומרים לא היו מזיזין אותה לנר ממקומה מן המנורה שלא היתה נוטל ממקומה שהיתה מקשה. כמין טס של זהב יש לה על גבה של כל נר ונר שבו היה (מתן) [כופפה] בשעת הטבה וזוקפה בשעת הדלקה והיינו כלפי ראשה:



מלקחיה בהן מוחטין את הפתילות. ומחתותיה משימין בהן אש ומשליכין בהן מה שמטיבין מן הנרות:



ת"ל אותה דברי ר' נחמיה כלומר אותה ונרותיה דכולה חדא היא דנר היינו מנורה ולא מלקחיה ואית דאמר אותה לרבות מלקחיה ומחתותיה והיינו קשיא דר' נחמיהא)אולי צ"ל דר' נחמיה אדר' נחמיה דאמר לעיל דנרותיה לא היתה בא מן הככר. דאמר ר' נחמיה:





רשב"א

נידשן השמן נידשנה הפתילה, נר' שהם שני דברים נידשן השמן כשמילא אפר מדשן הפתילה או שנידשנה הפתילה צריך להדליק פעם אחרת ויסיר כל אותו שמן ואותה פתילה:





רש"ש

רש"י ד"ה והלא בחוץ היו. בשער נקנור. תמוה דבשע"נ לא בא אלא בשמיני לטהרתו. אבל בעשיות צפרים דהיא ביום טהרתו היה חוץ לחומה. עי' פי"ד דנגעים מ"ב. שוב ראיתי להמל"מ בפי"א מהל' ט"צ ה"א שעמד עליו בזה:



תד"ה אי. וא"ת כו' דלאחר שנתקדשו בכ"ש לא משימינן לה בכ"ח כו'. ק"ל דהא כתיב מים קדושים בכלי חרש. ואמרינן לעיל (כח ב) דכלי שרת דחרס לכ"ע לא עבדינן. וא"כ ע"כ ישימם בכלי חול אח"כ:





הגהות יעב"ץ

גמרא אמר לו נר ישראל. נ"ב לפי שהאיר דבריו ע"י נר. קרי ליה הכי וכ"מ בתוס':



שם קרי עליה וכו' וענוה צדק נ"ב נראה דקמפרש וענוה מלשון ענית דבור:



שם רבי "אליעזר" היא דתניא רבי "אליעזר" כצ"ל:



רש"י ד"ה והלא וכו' בשער נקנור. נ"ב עי' שי"ע (קלז):



ד"ה נר שכבתה בחצי הלילה. נ"ב תמיהא מאן ידע בהא והלא אין נכנס להיכל. אלא בשעת הטבה והדלקה. או בשעת הקטרה. הא ודאי לא שייך כי אם בשעת הטבת נרות והעלאתן. או הנכנס להקטיר ורואה נר שכבה. ונראה דאיהו קעביד לה בלי פייס:



ד"ה של פרקים וכו' ע"א וכו' ואנרות כתיב "מקשה" נרותיה כצ"ל:



תוד"ה נר ישראל. נ"ב כאן שייך ד"ה חצי לוג שהוצג בדף פ"ט ע"א:





בן יהוידע

מְנוֹרָה בָּאָה מִן הַכִּכָּר, וְאֵין מַלְקָחֶיהָ וּמַחְתּוֹתֶיהָ וְנֵרוֹתֶיהָ בָּאִין מִן הַכִּכָּר. נראה לי בס"ד טעם לזה דידוע שהמנורה רומזת לתורה אבל מלקחיה ומחתותיה שהם שמשים שלה רומזים לחכמות הנדסה ותשבורת וניגון ורפואה וכתיבה וכיוצא שכל אלו הם שמשים של התורה.
והטעם שהמנורה באה מן הככר פרשתי בס"ד לרמוז שהמזון שנקרא ככר אין זוכין בו ישראל בעולם הזה אלא בזכות התורה שנקראת בשם לחם דכתיב לְכוּ לַחֲמוּ בְלַחֲמִי (משלי ט, ה) ולזה אמר התנא אם אין קמח אין תורה (משנה אבות ג, יז) רצונו לומר אם לא יאכל אין לו כח ללמוד תורה אך זכייתו בקמח לא באה אלא בשביל התורה דאם אין תורה אין קמח לכן המנורה הרומזת לתורה באה מן הככר לרמוז שזוכין בככר שהוא המזון בזכות התורה אבל מלקחיה ומחתותיה שהם רומזין לשאר חכמות אין באין מן הככר לרמוז שאם לא למד אלא רק שאר חכמות בלבד אין לו זכיה בככר שהוא המזון.
או יובן הטעם שהמנורה באה מן הככר לרמוז בזכות התורה שנרמזה במנורה ימחה שמו של עמלק [240] שהוא מספר ככר [240] מה שאין כן שאר חכמות אין בהם כדאי למחות שמו של עמלק. גם רמז בזכות התורה שבאה מן הככר נכנעים פלונית [לילית=480] וחיילותיה שהם מספר 'פת' [480] שהוא לשון ככר וגבר ישראל.





שערי תורת בבל

(פח סע"ב) ואין מלקחיה ומחתותיה מן הככר.—מספר המלקחים והמחתות לא נתפרש כאן. ומסתברא דעשו אותן שבע שבע כנגד מניין הנרות. ומצאנו במדרש תדשא פ"י, דבמנורה היו שבעים כלים, ומנה שם בפרטן גביעים כפתורים קנים ונרות, והשאר חסר שם. ונראה להשלים באופן זה: גביעים כ"ב, כפתורים י"א, פרחים ט' (מניין זה מבואר לעיל כח ב), קנים ז', נרות ז', מלקחיים ז' ומחתות ז' - כולם שבעים. עוד נמצא בס' קדמוניות היהודים ליוסף בן מתתיהו (ס"ג פ"ו ו), שבמנורה כפתורים פרחים רמונים וגביעים שבעים במספר. ועוד שם (ספ"ז) והמנורה המורכבת משבעים חלקים תרמוז על המזלות, שבהם יעברו הכוכבים (ע"ש)*וכל זה העתיק במאור עינים פמ"ט (ע"ש).. ומזה משמע שבמנורה עצמה היו שבעים כלים. ונראה שאלו הם בפרטם: ז' קנים וז' נרות וז' טסים שעליהם (אחד על כל נר ונר, כמבואר לעיל) וירכה שהוא הרגל של מטה, וג' רגלים יוצאים ממנה, כ"ש רש"י בפיה"ת (שמ' כה לא), והקנה האמצעי שלה העולה באמצע הירך, והוא נחלק לג' חלקים: א' מהירך עד הקנים, ב' מתחלת הקנים עד סופן, ג' מסוף הקנים עד הנר האמצעי, בס"ה שבעים חלקים עם מ"ב כפתורים גביעים ופרחים. אבל מ"ש בקדמוניות הנ"ל גם "רמונים" - איני יודע מהו, ואין לזה יסוד כל עיקר.

